Publication: Magyar Közlöny
Issue: MK-2011-24 (Year: 2011, Number: 24)
Era: contemporary
Section: szervezetek nyilvántartásába. [6/1989. (VI. 8.) IM rendelet a társadalmi szervezetek nyilvántartásának ügyviteli
Paragraph Index: 580

szervezetek nyilvántartásába. [6/1989. (VI. 8.) IM rendelet a társadalmi szervezetek nyilvántartásának ügyviteli szabályairól 6. § (2) bekezdés] A bírói joggyakorlatban a szervezet tevékenységének a felfüggesztése azzal jár, hogy a felfüggesztés tartama alatt a társadalmiszervezetnem folytathatja addigi tevékenységét. A felfüggesztés a szervezet egész mûködésére, az ügyintézõ és képviseleti szervek munkájára is kihat. Az egyesület nevében és képviseletében a felfüggesztést követõen ugyanis nem járhatnak el a képviseleti szervek. Az egyesület ügyintézõ szervének ilyen esetben együtt kell mûködnie a felügyelõbiztossal. A felügyelõbiztos személyére az ügyész tesz indítványt, s ha a bíróság úgy ítéli meg, hogy a javasolt személy képzettsége és szakmai tapasztalatai, továbbá addigi tevékenysége alapján alkalmas a feladat elvégzésére, nem érdekelt az egyesület ügyeiben és nem elfogult, továbbá meghatározott idõn belül vállalja az egyesület törvényes mûködésének helyreállítását, akkor a bíróság dönt a kirendelésrõl. (BH1998. 617.) A bíróság elõzetesen nyilatkoztatja a felügyelõbiztosnak jelölt személyt, hogy a feladatok elvégzését a megadott határidõre vállalja-e, és milyen díjazásra tart igényt. Ezt követõen a bírósági ítélet részletesen és konkrétan megjelöli a felügyelõbiztos feladatát, valamint díjazásának mértékét és módját. (KGD 1998. 110.) A felügyelõbiztos a törvényes mûködés helyreállítása érdekében – többek között – új közgyûlést hívhat össze, közremûködhet a határozatképes közgyûlés megtartásában, az Egytv.-nek megfelelõ alapszabály elfogadásában, az állandósult zavaros pénzügyi és számviteli helyzet rendezésében, az éves költségvetések közgyûlési jóváhagyásában. (KGD2000. 293.) A bíróság döntése alapján rendelkezhet az egyesület bankszámlája és vagyoni eszközei felett, vagyonleltár készítésére lehet köteles, és a bíróság elõírhatja, hogy a felügyelõbiztos meghatározott idõközönként tevékenységérõl a bíróságnak beszámoljon. A felügyelõbiztosnak meghatározott idõközönként, de legalább az egyesület évi taggyûlésén az egyesületi tagokat tájékoztatnia kell az általa végzett tevékenységrõl és az egyesület vagyoni, jogi helyzetérõl. A bírói gyakorlat az Egytv. megalkotása óta megtöltötte tartalommal 16. § (2) bekezdés c) pontját, ezért nem állapítható meg, hogy az a „jogalkalmazás során fel nem ismerhetõ normatartalmat hordozna”, és emiatt sértené az Alkotmány 2. § (1) bekezdését. 2.5. Az Alkotmány 63. § (1) bekezdése szempontjából azonban a felügyelõbiztosokra vonatkozó bírói gyakorlat önmagában nem biztosít elégséges garanciát az egyesületi autonómia aránytalan korlátozásával szemben. Nem rendelkezik a törvény a felügyelõbiztosok jogállásáról, hatáskörérõl és kirendelésének szabályairól. Holott a felügyelõbiztos kirendelése lényegesen érinti az egyesület autonóm mûködését. A felügyelõbiztos kirendelésének célja ugyanis éppen az, hogy az egyesületi autonómiába beavatkozva intézkedjen az egyesület ügyeiben. Más törvények minden olyan esetben, amikor felügyelõbiztos kirendelésére lehetõséget adnak, meghatározzák a felügyelõbiztos jogköreit is. Külön cím alatt (8. cím 82–83. §) rendelkezik a felügyelõbiztos jogköreirõl a cégnyilvánosságról, a bírósági cégeljárásról és a végelszámolásról szóló 2006. évi törvény V. törvény. A felügyelõbiztos jogállását a köztestületekrõl szóló törvények is szabályozzák. Ilyen például az egészségügyben

Source: https://magyarkozlony.hu/hivatalos-lapok/220e38fb7fdae76ff7ea3f5872744177d3603a2c/dokumentumok/595d0e4724e5decd8ab1cfe30d0b339be1a21e59/letoltes